
Delavca ob sprejemu v delovno razmerje in pred prerazporeditvijo na delovno mesto, opredeljenem v pogodbi o zaposlitvi, seznanimo z vsemi značilnostmi delovnega mesta ter pravicami, dolžnostmi in odgovornostmi, ki so vezane na opravljanje dela na konkretnem delovnem mestu.

Uvajanje poteka skozi razgovor ter s praktičnim uvajanjem po naslednjih področjih:

1. SPLOŠNI DEL

· seznanitev z organizacijo podjetja

· organizacija dela

· delovni čas, odmor, počitek, letni dopust

· sistem nagrajevanja

· splošni delovni red v podjetju

· oblike soupravljanja zaposlenih

      Zadolžen za  seznanitev: vodja PKS

   - seznanitev s sistemom kakovosti v podjetju

      Zadolžen za  seznanitev: vodja PVK

2. STROKOVNI DEL

· organizacija proizvodnega dela

· temeljne značilnosti tehnološkega procesa

· značilnosti surovin in repromateriala (nevarne snovi)

· tehnološke značilnosti strojev in naprav

Zadolžen za uvajanje: vodja organizacijske enote  

3. PRAKTIČNI DEL:

· splošna predstavitev tehnološkega procesa v proizvodnji

· organizacija dela po delovnih mestih

· konkretna seznanitev z delovnimi sredstvi, materialom in postopkom dela na odrejenem delovnem mestu

· spremljanje postopka dela novo sprejetega oz. razporejenega delavca in sprotno dopolnilno usposabljanje za delo

· opozarjanje na morebitna odstopanja od navodil za delo

      Zadolžen za uvajanje: neposredni vodja

4. VARSTVO PRI DELU  IN POŽARNA VARNOST

· seznanitev z nevarnimi snovmi, ki se uporabljajo v delovnem procesu

· seznanitev z navodili za varno delo na stroju ali napravi

· seznanitev z varstvenimi napravami  in sredstvi in opremo za osebno varstvo

· seznanitev s stopnjo požarne ogroženosti po posameznih delih proizvodnega procesa

· seznanitev z obveznimi postopki ob neposredni požarni nevarnosti

· seznanitev z uporabo gasilnih sredstev

       Zadolžen za seznanitev: odgovorna oseba za varstvo pri delu in požarno varnost

Po opravljenem uvajanju v delo se za vsakega delavca napiše zapisnik, iz katerega je razviden potek uvajanja in usposabljanja; podpišejo ga odgovorni delavci za posamezno področje ter razporejeni delavec.

